รู้สึกแสบร้อนที่ปลายนิ้วชี้ มือข้างขวาค่ะ ปกติเป็นคนนอนคว่ำ แล้วนอนทับมือตัวเอง มันจะทำให้เกิดอาการนี้ได้ไม๊คะ เล่นมือถือเยอะด้วยค่ะ นิ้วชี้ด้านขวา จิ้มมือถือตลอด
สวัสดีค่ะ อาการแสบร้อนที่ปลายนิ้วชี้และมือข้างขวาดังกล่าวมานั้น ถ้าเกิดหลังการทับมือตัวเอง ร่วมกับการกดเล่นมือถือนานๆดังกล่าวมานั้น น่าจะเกิดจากการมีปลายเส้นประสาทบาดเจ็บจากการถูกกดทับนานๆมากที่สุด ซึ่งรักษาด้วยการปรับพฤติกรรม หลีกเลี่ยงท่าทางที่ทำให้มีอาการได้สาเหตุอื่นๆเช่น การมีปลายเส้นประสาทอักเสบจากการขาดวิตามินบี พิษแอลกอฮอล์เรื้อรัง หรือการมีเส้นเลือดในสมองตีบหรือแตก(กรณีนี้มักเป็นลักษณะชาหนาๆครึ่งซีกไม่สัมพันธ์กับการถูกกดทับ)ควรไปพบแพทย์ถ้าปรับพฤติกรรมแล้วยังไม่ดีขึ้น ชามากขึ้นเรื่อยๆ ปวดเยอะ หรือมีกล้ามเนื้ออ่อนแรงร่วมด้วย